Mount Alvernia

Mount Alvernia edo Como HillBahamian questions, ikus 45. eta 58. galderak. (63 m) Bahametako mendirik altuena da. Karibeko uhartedi eta estatu honetako Cat uhartean dago. Apaiz batek 1940an lehen izena jarri baino lehen muino honen izen bakarra bigarrena zenLand Forms & Water Features in the Bahamas.Bahamas visitors guide. Gaur egun zenbait iturrik "Como Hill" mendi osoa eta "Mount Alvernia" tontorra izendatzeko desberdintasuna markatzen duteAuthentic Bahamas..

 Jakingarriak 
Mendiska uhartearen hegoaldean dagoCat uhartea Lonely Planeten..

Muino honi izena eman ziona tontorrean ermita bat eraiki zuen John Hawes apaiz katolikoa izan zen. Fra Jerome ezizenaz ezagutzen zen ingeles horrek Bahametan 17 urte eman zituen. 1956an hil zen ia 80 urterekin eta baselizatik hurbil dagoen leize batean Hawesek berak bere buruarentzat prestatu zuen hilobian ehortzi zuten.

Guildford (Ingalaterra)Guildfordeko erietxea. eta Singapurreko ospitale batzukSingapurreko ospitalea. edota Montego Bay (Jamaika)Montego Bayko eskola., Brisbane (Australia)Queenslandeko eskola., Pittsburgh (Pennsylvania)Pittsburgheko Mount Alvernia. eta Newton (Massachusetts)Newtongo Mount Alvernia. hirietako eskola batzuek Mount Alvernia izena daramate; gehienak erlijio katolikoarekin, bereziki Frantziskotarrekin zerikusia duten instituzio pribatuak dira. Mendiaren izendapen berria, beraz, kongregazio honekin zerikusi zuzena du: Monte Alvernia edo La Verna deitzen zen Frantzisko Asiskoak bere fedea berreskuratu omen zuen mendiaAlverniaacuna..

 Igoera 
Tontorrera igotzea atrakzio turistikoa da Hawesek eraikitako The Hermitage baseliza oso bisitatua delako; harrizko eskailera batzuek bide aldapatsua errazten duteCat Islands attractions.. Igotzeko lekurik hurbilena New Bight herriska da; mendebaldeko kostaldean dago. Igoera herriko Queen's Highwayn dagoen Konplexu Administratiboaren hegoaldean abiatzen da, Armbrister plantazioaren aztarnen iparraldean.

Mendira joateko dagoen arazo nagusia, beraz, Cat uharteak duen azpiegitura turistikoen eskasia da; uhartea bisitatzen duten gehienak bahamarrak dira.

 Erreferentziak 

 Ikus, gainera 
 Bahamak
 Frantziskotar

 Kanpo estekak 
  Mendia Peakbagger webgunean.
  Bahamas visitors guide.

Kategoria:Bahametako geografia
Kategoria:Ipar Amerikako mendiak